stanford-oval/wikipedia huggingface dataset:
มาเรียดีบี

| --- | --- |


นักพัฒนา: MariaDB plc, MariaDB Foundation
วันที่เปิดตัว: 29 ตุลาคม 2009; 15 ปีก่อน (2009-10-29)

รุ่นเสถียร: แม่แบบ:MariaDB version    / แม่แบบ:MariaDB version
 
ที่เก็บข้อมูล:  github.com/MariaDB/server  
ภาษาที่เขียน: C, C++, Perl, Bash
ระบบปฏิบัติการ: Linux, Windows, macOS
ภาษา: English
ประเภท: RDBMS
สัญญาอนุญาต: GPLv2, LGPLv2.1 (client libraries)
เว็บไซต์: mariadb.com (MariaDB plc) mariadb.org (MariaDB Foundation)
มาเรียดีบี (MariaDB) เป็นระบบจัดการฐานข้อมูลเชิงสัมพันธ์  (RDBMS) ที่ แยกส้อมมาจาก MySQL ที่พัฒนาโดยชุมชนและได้รับการสนับสนุนในเชิงพาณิชย์ โดยมีจุดประสงค์เพื่อให้ยังคงเป็นซอฟต์แวร์เสรีและโอเพนซอร์ส ภายใต้ สัญญาอนุญาตสาธารณะทั่วไปของกนู การพัฒนานำโดยนักพัฒนาดั้งเดิมของ MySQL บางส่วน ซึ่งแยกส้อมออกมาเนื่องจากความกังวลเรื่องการเข้าซื้อกิจการ โดย ออราเคิลคอร์ปอเรชัน ในปี 2009
ผู้พัฒนาตั้งใจให้ MariaDB มีความเข้ากันได้ในระดับสูงกับ MySQL โดยเฉพาะอย่างยิ่งคือมี API และคำสั่งต่าง ๆ ที่เหมือนกับ MySQL ทุกประการ ทำให้ในหลายกรณีสามารถแทนที่ MySQL แบบดรอปอินได้ อย่างไรก็ตาม คุณสมบัติใหม่กำลังแตกต่างออกไป เช่น เอ็นจิ้นการจัดเก็บข้อมูลใหม่ เช่น Aria, ColumnStore และ MyRocks
หัวหน้านักพัฒนา/CTO คือ Michael "Monty" Widenius หนึ่งในผู้ก่อตั้ง MySQL AB และเป็นผู้ก่อตั้ง Monty Program AB เมื่อวันที่ 16 มกราคม 2008 MySQL AB ประกาศว่าตกลงที่จะเข้าซื้อกิจการโดยซันไมโครซิสเต็มส์ในราคาประมาณ 1 พันล้านดอลลาร์ การเข้าซื้อกิจการเสร็จสิ้นเมื่อวันที่ 26 กุมภาพันธ์ 2008 ในปีถัดมา ซันถูกซื้อโดยออราเคิลคอร์ปอเรชัน MariaDB ตั้งชื่อตามลูกสาวคนเล็กของ Widenius ชื่อ Maria (MySQL ตั้งชื่อตามลูกสาวอีกคนของเขา My)
แหล่งข้อมูลอื่น

เว็บไซต์บริษัท มาเรียดีบี คอร์ปอเรชั่น
แม่แบบ:MySQL
กีฬายิงปืนในโอลิมปิกฤดูร้อน 2024

| ยิงปืน ในโอลิมปิกครั้งที่ 33 |
| --- | --- |
สนาม: ศูนย์การยิงปืนแห่งชาติ, ชาโตรู
วันที่: 27 กรกฎาคม – 5 สิงหาคม ค.ศ. 2024
จำนวนรายการ: 15
จำนวนนักกีฬา: 340 (ชาย 170 คนและหญิง 170 คน) คน
← 20202028 →
| กีฬายิงปืน ใน โอลิมปิกฤดูร้อน 2024 |
| --- | --- | --- | --- |

รอบคัดเลือก
ปืนยาว (Rifle)
| ปืนยาว 3 ท่า 50 เมตร | ชาย | หญิง |  |
| ปืนยาวอัดลม 10 เมตร | ชาย | หญิง | ผสม |
ปืนสั้น (Pistol)
| ปืนสั้น 25 เมตร |  | หญิง |  |
| ปืนสั้นยิงเร็ว 25 เมตร | ชาย |  |  |
| ปืนสั้นอัดลม 10 เมตร | ชาย | หญิง | ผสม |
ปืนลูกซอง (Shot gun)
| แทรป | ชาย | หญิง |  |
| สกีต | ชาย | หญิง | ผสม |
ด ค ก
กีฬายิงปืนในโอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจัดขึ้นระหว่างวันที่ 27 กรกฎาคม ถึง 5 สิงหาคม พ.ศ. 2567 ที่ศูนย์การยิงปืนแห่งชาติในชาโตรู ต่างจากในโอลิมปิกครั้งก่อน จำนวนนักกีฬาที่แข่งขันกันใน 15 รายการ ในครั้งนี้ลดลงจาก 360 เหลือ 340 คน โดยมีการกระจายอย่างเท่าเทียมกันระหว่างชายและหญิง นอกจากนี้ การเปลี่ยนแปลงที่สำคัญหลายประการได้เกิดขึ้นในการแข่งขันยิงปืนโอลิมปิก รวมทั้งรูปแบบการแข่งขันรอบสุดท้ายแบบใหม่และการเปลี่ยนการแข่งขันจากแทรปทีมผสมเป็นสกีตทีมผสม
กำหนดการแข่งขัน

| 0 | 1 | 2 | 3 |
| --- | --- | --- | --- |
| Q | รอบคัดเลือก | F | รองชิงชนะเลิศ |
| รายการ ↓ / วันที่ → | ส 27 | ส 27 | อา 28 | อา 28 | จ 29 | จ 29 | อ 30 | อ 30 | พ 31 | พ 31 | พฤ 1 | พฤ 1 | ศ 2 | ศ 2 | ส 3 | ส 3 | อา 4 | อา 4 | จ 5 | จ 5 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
ปืนยาว (Rifle)
| บุคคลชาย ปืนยาวอัดลม 10 เมตร |  |  | Q |  | F |  |  |  |  |  |  |  |  |  |  |  |  |  |  |  |
| บุคคลชาย ปืนยาว 3 ท่า 50 เมตร |  |  |  |  |  |  |  |  | Q |  | F |  |  |  |  |  |  |  |  |  |
| บุคคลหญิง ปืนยาวอัดลม 10 เมตร |  |  | Q |  | F |  |  |  |  |  |  |  |  |  |  |  |  |  |  |  |
| บุคคลหญิง ปืนยาว 3 ท่า 50 เมตร |  |  |  |  |  |  |  |  |  |  |  | Q |  | F |  |  |  |  |  |  |
| ทีมผสม ปืนยาวอัดลม 10 เมตร | Q | F |  |  |  |  |  |  |  |  |  |  |  |  |  |  |  |  |  |  |
ปืนสั้น (Pistol)
| บุคคลชาย ปืนสั้นอัดลม 10 เมตร | Q |  |  | F |  |  |  |  |  |  |  |  |  |  |  |  |  |  |  |  |
| บุคคลชาย ปืนสั้นยิงเร็ว 25 เมตร |  |  |  |  |  |  |  |  |  |  |  |  |  |  |  |  | Q |  |  | F |
| บุคคลหญิง ปืนสั้นอัดลม 10 เมตร | Q |  |  | F |  |  |  |  |  |  |  |  |  |  |  |  |  |  |  |  |
| บุคคลหญิง ปืนสั้น 25 เมตร |  |  |  |  |  |  |  |  |  |  |  |  | Q |  |  | F |  |  |  |  |
| ทีมผสม ปืนสั้นอัดลม 10 เมตร |  |  |  |  | Q |  |  | F |  |  |  |  |  |  |  |  |  |  |  |  |
ปืนลูกซอง (Shotgun)
| บุคคลชาย แทรป |  |  |  |  | Q | Q | Q | F |  |  |  |  |  |  |  |  |  |  |  |  |
| บุคคลชาย สกีต |  |  |  |  |  |  |  |  |  |  |  |  | Q | Q | Q | F |  |  |  |  |
| บุคคลหญิง แทรป |  |  |  |  |  |  | Q | Q | Q | F |  |  |  |  |  |  |  |  |  |  |
| บุคคลหญิง สกีต |  |  |  |  |  |  |  |  |  |  |  |  |  |  | Q | Q | Q | F |  |  |
| ทีมผสม สกีต |  |  |  |  |  |  |  |  |  |  |  |  |  |  |  |  |  |  | Q | F |
สรุปเหรียญรางวัล > ตารางสรุปเหรียญรางวัล

*  เจ้าภาพ ( ฝรั่งเศส)
| ลำดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน | 5 | 2 | 3 | 10 |
| 2 |  เกาหลีใต้ | 3 | 3 | 0 | 6 |
| 3 |  สหรัฐ | 1 | 3 | 1 | 5 |
| 4 |  อิตาลี | 1 | 2 | 1 | 4 |
| 5 |  สหราชอาณาจักร | 1 | 1 | 0 | 2 |
| 6 |  สวิตเซอร์แลนด์ | 1 | 0 | 1 | 2 |
| 6 |  กัวเตมาลา | 1 | 0 | 1 | 2 |
| 8 |  ชิลี | 1 | 0 | 0 | 1 |
| 8 |  เซอร์เบีย | 1 | 0 | 0 | 1 |
| 10 |  สวีเดน | 0 | 1 | 0 | 1 |
| 10 |  ยูเครน | 0 | 1 | 0 | 1 |
| 10 |  ตุรกี | 0 | 1 | 0 | 1 |
| 10 |  ฝรั่งเศส* | 0 | 1 | 0 | 1 |
| 14 |  อินเดีย | 0 | 0 | 3 | 3 |
| 15 |  คาซัคสถาน | 0 | 0 | 1 | 1 |
| 15 |  โครเอเชีย | 0 | 0 | 1 | 1 |
| 15 |  ออสเตรเลีย | 0 | 0 | 1 | 1 |
| 15 |  ฮังการี | 0 | 0 | 1 | 1 |
| 15 |  จีนไทเป | 0 | 0 | 1 | 1 |
| รวม (19 NOC) | รวม (19 NOC) | 15 | 15 | 15 | 45 |
สรุปเหรียญรางวัล > ผู้ที่ได้รับเหรียญรางวัล > ชาย

| รายการ | เหรียญทอง | เหรียญเงิน | เหรียญทองแดง |  |  |  |
| --- | --- | --- | --- | --- | --- | --- |
| ปืนสั้นอัดลม 10 เมตร รายละเอียด | Xie Yu  จีน | Federico Nilo Maldini  อิตาลี | Paolo Monna  อิตาลี |  |  |  |
| ปืนสั้นยิงเร็ว 25 เมตร รายละเอียด | Li Yuehong  จีน | Cho Yeong-jae  เกาหลีใต้ | Wang Xinjie  จีน |  |  |  |

| ปืนยาวอัดลม 10 เมตร รายละเอียด | Sheng Lihao  จีน | Victor Lindgren  สวีเดน | Miran Maričić  โครเอเชีย |  |  |  |
| ปืนยาว 3 ท่า 50 เมตร รายละเอียด | Liu Yukun  จีน | Serhiy Kulish  ยูเครน | Swapnil Kusale  อินเดีย |  |  |  |

| สกีต รายละเอียด | Vincent Hancock  สหรัฐ | Conner Prince  สหรัฐ | Lee Meng-yuan  จีนไทเป |  |  |  |
| แทรป รายละเอียด | Nathan Hales  สหราชอาณาจักร | Qi Ying  จีน | Jean Pierre Brol  กัวเตมาลา |  |  |  |
สรุปเหรียญรางวัล > ผู้ที่ได้รับเหรียญรางวัล > หญิง

| รายการ | เหรียญทอง | เหรียญเงิน | เหรียญทองแดง |  |  |  |
| --- | --- | --- | --- | --- | --- | --- |
| ปืนสั้นอัดลม 10 เมตร รายละเอียด | Oh Ye-jin  เกาหลีใต้ | Kim Ye-ji  เกาหลีใต้ | Manu Bhaker  อินเดีย |  |  |  |
| ปืนสั้น 25 เมตร รายละเอียด | Yang Ji-in  เกาหลีใต้ | Camille Jedrzejewski  ฝรั่งเศส | Veronika Major  ฮังการี |  |  |  |

| ปืนยาวอัดลม 10 เมตร รายละเอียด | Ban Hyo-jin  เกาหลีใต้ | Huang Yuting  จีน | Audrey Gogniat  สวิตเซอร์แลนด์ |  |  |  |
| ปืนยาว 3 ท่า 50 เมตร รายละเอียด | Chiara Leone  สวิตเซอร์แลนด์ | Sagen Maddalena  สหรัฐ | Zhang Qiongyue  จีน |  |  |  |

| สกีต รายละเอียด | Francisca Crovetto  ชิลี | Amber Rutter  สหราชอาณาจักร | Austen Smith  สหรัฐ |  |  |  |
| แทรป รายละเอียด | Adriana Ruano  กัวเตมาลา | Silvana Stanco  อิตาลี | Penny Smith  ออสเตรเลีย |  |  |  |
สรุปเหรียญรางวัล > ผู้ที่ได้รับเหรียญรางวัล > ผสม

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ทีมปืนสั้นอัดลม 10 เมตร รายละเอียด |  เซอร์เบีย  Zorana Arunović Damir Mikec |  ตุรกี Şevval İlayda Tarhan Yusuf Dikeç |  อินเดีย   Manu Bhaker   Sarabjot Singh |
| ทีมปืนยาวอัดลม 10 เมตร รายละเอียด |  จีน   Huang Yuting   Sheng Lihao |  เกาหลีใต้   Keum Ji-hyeon   Park Ha-jun |  คาซัคสถาน   Alexandra Le   Islam Satpayev |
| ทีมสกีต รายละเอียด |  อิตาลี Diana Bacosi Gabriele Rossetti |  สหรัฐ Austen Smith Vincent Hancock |  จีน   Jiang Yiting   Lyu Jianlin |
ดูเพิ่ม

กีฬายิงปืนในพาราลิมปิกฤดูร้อน 2024
บอย โกสิยพงษ์

| บอย โกสิยพงษ์ |
| --- | --- |
งานแถลงข่าว MTV News
ข้อมูลพื้นฐาน
ชื่อเกิด: ชีวิน โกสิยพงษ์
รู้จักในชื่อ: บอย
เกิด: 5 กันยายน พ.ศ. 2510 (57 ปี)
ที่เกิด: จังหวัดพระนคร ประเทศไทย
แนวเพลง: ป็อป อาร์แอนด์บี
อาชีพ: นักร้อง, นักแต่งเพลง, โปรดิวเซอร์, นักดนตรี, ผู้กำกับการแสดง
ค่ายเพลง: เบเกอรี่มิวสิค (2537 - 2547)   เลิฟอีส (2548 - 2563)  เทโร มิวสิค (2556 - 2563)   อิสระ (2563 - ปัจจุบัน)
บอย โกสิยพงษ์ (5 กันยายน พ.ศ. 2510 —) ชื่อจริง ชีวิน โกสิยพงษ์ เป็นนักแต่งเพลง นักร้อง และโปรดิวเซอร์ผลิตเพลงแนวอาร์แอนด์บี อดีตผู้บริหารค่ายเพลงเบเกอรี่มิวสิค และอดีตผู้บริหารและผู้ร่วมก่อตั้งค่ายเพลงเลิฟอีส
ประวัติ

บอย โกสิยพงษ์ หรือชื่อจริงคือ ชีวิน โกสิยพงษ์ เกิดเมื่อวันที่ 5 กันยายน พ.ศ. 2510 เป็นลูกคนกลางในจำนวนพี่น้อง 5 คน ของชิงชัยและอุไรวรรณ โกสิยพงษ์ ในวัยเด็กมีความสนใจทั้งในด้านดนตรีและการ์ตูนมาก เขาได้เริ่มเรียนเปียโนตั้งแต่อายุ 4 ขวบ และเริ่มแต่งเพลงประกอบการ์ตูนที่เขียนขึ้นเองตั้งแต่อยู่ชั้นประถมศึกษาปีที่ 6 จบการศึกษาระดับมัธยมศึกษาจากโรงเรียนเซนต์ดอมินิก (รุ่นที่ 16) และจบการศึกษาระดับอุดมศึกษาด้านการแต่งเพลงและธุรกิจเพลงจากมหาวิทยาลัยแคลิฟอร์เนีย ลอสแอนเจลิส รัฐแคลิฟอร์เนีย สหรัฐอเมริกา
ประวัติ > ร่วมก่อตั้งเบเกอรี่มิวสิค

เมื่อจบการศึกษา บอยได้เริ่มทำงานเป็นนักแต่งเพลงอิสระที่ทำงานให้ทั้งศิลปินเพลง และเพลงประกอบโฆษณา จนกระทั่งได้ร่วมงานกับกมล สุโกศล แคลปป์ ที่ต่อมาเขาได้ร่วมก่อตั้งบริษัทเบเกอรี่มิวสิคขึ้นมาในปี พ.ศ. 2535 ร่วมกับกมล สุโกศล แคลปป์, สมเกียรติ อริยชัยพาณิชย์ และสาลินี ปันยารชุน โดยบอยมีหน้าที่หลักในด้านแต่งเพลงและทำดนตรี
เบเกอรี่มิวสิคได้เติบโตขึ้นมาเรื่อยมาจนกระทั่งประสบปัญหาทางการเงินในวิกฤตเศรษฐกิจฟองสบู่แตกหรือวิกฤตต้มยำกุ้ง เมื่อปี พ.ศ. 2540 จนต้องเข้าร่วมกิจการกับบริษัท บีเอ็มจี มิวสิก (ประเทศไทย) และภายหลังในปี พ.ศ. 2547 บริษัทแม่ของบีเอ็มจีที่ต่างประเทศได้ควบรวมกิจการกับบริษัท โซนี่ มิวสิก ส่งผลให้เบเกอร์มิวสิกที่เข้าร่วมกิจการกับบริษัท บีเอ็มจีมิวสิก (ประเทศไทย) ต้องเข้าร่วมกับบริษัท โซนี่ มิวสิก (ประเทศไทย) ไปโดยปริยาย และเบเกอรี่มิวสิคต้องกลายเป็นค่ายเพลงย่อยของโซนี่มิวสิก ผู้บริหารของเบเกอรี่มิวสิครวมถึงบอยเองจึงลาออกจากเบเกอรี่มิวสิค ต่อมาบอยและกมล สุโกศล แคลปป์ ได้ร่วมก่อตั้งค่ายเพลงใหม่ขึ้นมาภายใต้ชื่อ เลิฟอีส แต่ต่อมาค่ายเพลงเลิฟอีสได้ปรับมาเป็นบริษัทโพรดักชันเฮาส์
ประวัติ > ยุติบทบาทผู้บริหารค่ายเลิฟอีส และบีอีซี-เทโร มิวสิค

บอย โกสิยพงษ์ ได้ลาออกจากบริษัทและยุติหน้าที่บริหารทั้งหมด โดยทางเพจเฟซบุ๊ก LOVEiS ได้มีการโพสต์หนังสือประกาศของบริษัท ซึ่งระบุว่าทาง “บอย โกสิยพงษ์” ได้ยุติบทบาททั้งหมดทั้งในบริษัทเลิฟอีส และ บีอีซี-เทโร มิวสิค และขายหุ้นทั้งหมด
ซึ่งทางเขาได้ให้สัมภาษณ์ถึงสาเหตุที่ขายหุ้นและลาออกจากตำแหน่งผู้บริหารทั้งที่เป็นผู้ก่อตั้งค่ายเพลงดังกล่าวขึ้นมา ว่าเกิดจากเรื่องของความคิดเห็นที่ไม่ตรงกันกับหุ้นส่วนคนอื่น ๆ แต่ยืนยันว่าหลังจากนี้ จะยังคงทำงานเพลงเหมือนเดิม ทำงานโฆษณา ทำเพลงส่วนตัว ทำโปรดักชั่นเฮ้าส์ มีอัลบั้มของตัวเองก็ออกเอง และค่ายเลิฟอีสนั้น จะมีผู้บริหารคนใหม่คือ เทพอาจ กวินอนันต์ มาปฏิบัติหน้าที่ต่อจากเขา ส่วนตัวเขาก็เป็นนักร้องและนักแต่งเพลงในค่ายอิสระ
ประวัติ > ร่วมงานกับแกรมมี่

บอย โกสิยพงษ์ได้ร่วมงานกับจีเอ็มเอ็ม แกรมมี่เป็นครั้งแรก ร่วมกับสุนิตา ลีติกุล และพิชชารีย์ จรรยาธนากร มาแต่งเพลง "รักตั้งแต่แรก" ซึ่งเขาได้แต่งร่วมกับแทน มือคีย์บอร์ดวงลิปตา เนื่องในวันแม่แห่งชาติ 2565
ประวัติ > ชีวิตส่วนตัว

ในด้านชีวิตส่วนตัว บอย โกสิยพงษ์ ได้สมรสกับวรกัญญา โกสิยพงษ์ และมีลูกสาวด้วยกันสองคน คือ ดีใจ โกสิยพงษ์ และใจดี โกสิยพงษ์ ในด้านการนับถือศาสนาบอยนับถือศาสนาคริสต์
ผลงานอัลบั้ม

Rhythm & Boyd (12 มีนาคม พ.ศ. 2538)
Simplified (12 กุมภาพันธ์ พ.ศ. 2539)
Million Ways to Love Part 1 (13 กุมภาพันธ์ พ.ศ. 2546)
ผลงานอัลบั้ม > อีพีและซิงเกิล

Seasons Change The Remixes (พ.ศ. 2538)
One (พ.ศ. 2539)
Home (พ.ศ. 2540)
Thanks (พ.ศ. 2540)
เธอเองจะได้ยินอะไรในใจฉันไหม? (พ.ศ. 2544)
พอ (พ.ศ. 2545)
ชัยชนะ (มกราคม พ.ศ. 2551)
ภาพประทับใจ (พ.ศ. 2553)
I Want to Spend My Life with You (พ.ศ. 2553)
หากความรักฟ้งอยู่ (มกราคม พ.ศ. 2554)
สิ่งเดียวที่ขอ (มกราคม พ.ศ. 2554)
ที่สุด (พ.ศ. 2556)
ชัยชนะ (มกราคม พ.ศ. 2556)
ทำวันนี้ ทำไวไว (มกราคม พ.ศ. 2561)
ในคืนที่เราเจอะกันครั้งแรก (มกราคม พ.ศ. 2561)
เหตุผล (มกราคม พ.ศ. 2561)
หยุด (มกราคม พ.ศ. 2562)
Love Is Yuuu (มกราคม พ.ศ. 2562)
ปรุง (มกราคม พ.ศ. 2562)
ดูแลกัน (มกราคม พ.ศ. 2562)
เปิด (พฤศจิกายน พ.ศ. 2562)
เช้าที่ดีกว่า (พฤษภาคม พ.ศ. 2563)
Chin Up (พฤษภาคม พ.ศ. 2564)
หลบ (มิถุนายน พ.ศ. 2564)
Home (กรกฏาคม พ.ศ. 2564)
อีกไม่นาน (สิงหาคม พ.ศ. 2564)
หาก (กันยายน พ.ศ. 2564)
Home Is… (พ.ศ. 2564)
ลมหายใจ (ธันวาคม พ.ศ. 2564)
นับจากนี้ ชั่วนิรันตร์ (กุมภาพันธ์ พ.ศ. 2565)
ฉันรักเธอ (กุมภาพันธ์ พ.ศ. 2565)
Stand By (มีนาคม พ.ศ. 2565)
ลมหายใจเดียวกัน (พฤษภาคม พ.ศ. 2565)
เธอโอเค (มิถุนายน พ.ศ. 2565)
รักคุณเข้าแล้ว (พฤศจิกายน พ.ศ. 2565)
ลมหายใจ (พฤศจิกายน พ.ศ. 2565)
หัวใจผูกกัน (กุมภาพันธ์ พ.ศ. 2566)
กรอบ (มีนาคม พ.ศ. 2566)
คะแนนแห่งชีวิต (กันยายน พ.ศ. 2566)
พระพร (มีนาคม พ.ศ. 2567)
Live & Learn (พฤษภาคม พ.ศ. 2567)
ผลงานอัลบั้ม > ศิลปินรับเชิญ

รักของเธอมีจริงหรือเปล่า ในอัลบั้ม Era ของ พีโอพี (พ.ศ. 2541)
ยอม Completely ในอัลบั้ม In The Room (Cleantone album) ของ พีโอพี (พ.ศ. 2544)
แค่เธอก็พอ ในอัลบั้ม Discovery ของ กรู๊ฟไรเดอร์ส (พ.ศ. 2544)
พัก ในอัลบั้ม รวมเพลง Slow Motion ของ อรอรีย์ (พ.ศ. 2551)
เล่นดนตรี (ยังจะง่ายกว่า) ในอัลบั้ม โต๋ (มั้ง?) ของ โต๋ ศักดิ์สิทธิ์ (พ.ศ. 2551)
ก่อนบทเพลงจะหมดความหมาย, สองหมื่น 20000 ในอัลบั้ม Million Ways to Write Part I ของ แสตมป์ อภิวัชร์ (พ.ศ. 2551)
ฝากรัก ในอัลบั้ม Happy 2009 By Z-MYX (Christmas Song) ของ สมเกียรติ อริยะชัยพาณิชย์ (พ.ศ. 2552)
I Want to Spend My Life with You ในชิงเกิ้ล I Want to Spend My Life with You ของ คิว ฟล้วร์ (พ.ศ. 2553)
Hello ในอัลบั้ม Between Hello Goodbye ของ The BoydKor (พ.ศ. 2557)
ไม่มีอะไรใหม่ ในอัลบั้ม Lipta ของ ลิปตา (พ.ศ. 2561)
วาย ในอัลบั้ม The Best Of Golf ของ กอล์ฟ เบญจพล (พ.ศ. 2564)
ผลงานการแต่งเพลง

"รอเธอผู้เดียว" - Shining star
"เพลงช้า ช้า" - TKO
"รักเธอทั้งหมดของหัวใจ" - พอส
"ดาว" - kristin
"ข้อความ" - พอส
"ความลับ" - H (แต่งร่วมกับตรัย ภูมิรัตน )
"กอดหมอน" - พอส
"Passer By" - นภ พรชำนิ
"ทุกสิ่ง" -   พรู
"ยังรอคอยเสมอ" - พรู
"You'll Be Mine" - อินฟินิตี้
"ระบาย" - โยคีเพลย์บอย
"โปรดเถอะ" - โยคีเพลย์บอย
"อยากมองเธอในแง่ร้าย" - โยคีเพลย์บอย
"แค่เธอก็พอ" - กรู๊ฟไรเดอร์ส
"ฮอร์โมน" - กรู๊ฟไรเดอร์ส
"เมาไม่ขับ" - กรู๊ฟไรเดอร์ส
"คนใจร้าย" - กรู๊ฟไรเดอร์ส
"น้องคะ" - กรู๊ฟไรเดอร์ส
"เธอทั้งนั้น" - กรู๊ฟไรเดอร์ส
"ฉันไม่ได้คิดแบบนั้น" - กรู๊ฟไรเดอร์ส
"ถ้าปล่อยให้เธอเดินผ่าน" - กรู๊ฟไรเดอร์ส
"ระหว่าง 2 เรา" - กรู๊ฟไรเดอร์ส
"บุษบา" - โมเดิร์นด็อก
"ทุเรียน" - โมเดิร์นด็อก
"ที่แห่งนี้" - พีโอพี
"สั่น" - นก พัฒน์ธนันทน์
"เข้าใจ" - นก พัฒน์ธนันทน์
"คนที่ฉันเฝ้ารอ" - นก พัฒน์ธนันทน์
"ทุกนาที" - นก พัฒน์ธนันทน์
"ถามจริงๆ" - เซเว่นธ์ซีน
"บวก" - เซเว่นธ์ซีน
"ผลลัพธ์" - เซเว่นธ์ซีน
"หนาว" - The Strangers
"โปรดเถอะ (โจรกลับใจ)" - โจอี้ บอย
"รักเธอ" - ศักดิ์สิทธิ์ เวชสุภาพร
"เธอจะเชื่อไหม" - ณฐพล ศรีจอมขวัญ
"หน่วง" - รูม 39
"วันสีชมพู" - เบน ชลาทิศ
"ที่สุด" - อภิวัชร์ เอื้อถาวรสุข
"ภาษาไทย" - อภิวัชร์ เอื้อถาวรสุข
"สองยกกำลังยี่สิบ" - อภิวัชร์ เอื้อถาวรสุข
"ตอบแทน" - ไทรอัมพ์ คิงดอม
"สูญญากาศ" - ซิลลี่ ฟูลส์ (พ.ศ. 2555)
"แทน" - วุฒินันต์ ภิรมย์ภักดี & วฤตดา ภิรมย์ภักดี
"Happy Anniversary" - นาเดีย สุทธิกุลพานิช
"รักตั้งแต่แรก" - สุนิตา ลีติกุล และ พิชชารีย์ จรรยาธนากร (เพลงนี้บอยร่วมงานแกรมมี่ครั้งแรก โดยแต่งร่วมกับแทน ลิปตา)
ผลงานการแต่งเพลง > โปรดิวเซอร์อัลบั้ม

โปรดิวเซอร์อัลบั้ม แสลง ของ คิดแน็ปเปอร์ส
โปรดิวเซอร์อัลบั้ม Again ของ คริสติน มารี นีเวล
โปรดิวเซอร์อัลบั้ม A Touch of the Innocent ของ สายชล ระดมกิจ
โปรดิวเซอร์อัลบั้ม Z-MYX Love Is Forever Version 1.0 ของ สมเกียรติ อริยะชัยพาณิชย์
โปรดิวเซอร์อัลบั้ม 50 ของอัญชลี จงคดีกิจ
โปรดิวเซอร์อัลบั้ม Ben Chalatit ของเบน ชลาทิศ
โปรดิวเซอร์ใน MV ฉันหล่อไป ของ ดับบลิวเอชโอ บอยแบนด์
ผลงานการแต่งเพลง > ผลงานการแต่งเพลงประกอบภาพยนตร์

"อยู่ในใจ" (เพลงประกอบภาพยนตร์ โหน่ง เท่ง นักเลงภูเขาทอง, พ.ศ. 2549)
"ความสุข" (เพลงประกอบภาพยนตร์เรื่อง ความสุขของกะทิ, พ.ศ. 2552)
ผลงานการแต่งเพลง > ผลงานการแต่งเพลงพิเศษ

เพลง "แสงหนึ่ง" (เพลงประกอบนิทรรศการเทิดพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ในโอกาสพระชนมายุ 84 พรรษา, พ.ศ. 2550)
เพลง "ยอดรัก"  (เพลงแต่งให้กำลังใจยอดรัก สลักใจ, พ.ศ. 2551)
เพลง "ชัยชนะ" (ในอัลบั้ม"ไทยเชียร์กีฬาไทย" ของกระทรวงการท่องเที่ยวและกีฬา, พ.ศ. 2551)
เพลง "เพลงของพ่อ" (เพลงเทิดพระเกียรติเนื่องในวันพ่อแห่งชาติ, พ.ศ. 2551)
เพลง "แด่เธอ" (เพลงเนื่องในโครงการ ก้าวคนละก้าวของพี่ตูน, พ.ศ. 2560)
ผลงานการแต่งเพลง > เพลงประกอบโฆษณา

เพลง "ภาพประทับใจ" (เพลงประกอบโฆษณา First Choice, พ.ศ. 2552)
ผลงานการแต่งเพลง > ผลงานแสดงภาพยนตร์

Seasons Change เพราะอากาศเปลี่ยนแปลงบ่อย (2549) รับบท ผู้ชมการแสดงดนตรี
ผลงานการแต่งเพลง > ผลงานแสดงละคร

สุดร้ายสุดรัก (2564) (รับเชิญ)
ผลงานเบื้องหลัง > กำกับละคร

สุดร้ายสุดรัก (2564)
ผลงานเบื้องหลัง > ผู้จัดละคร

สุดร้ายสุดรัก (2564)
รางวัล

เพลง "Live And Learn" ได้รับรางวัลเพลงยอดเยี่ยมจากสีสันอะวอร์สครั้งที่ 16
แชนแนล วี ไทยแลนด์ มิวสิกวิดีโอ อวอร์ดส #3 สาขา ศิลปินไทยชายยอดนิยม
ท็อปอวอร์ด 2008 นักร้องกลุ่มยอดเยี่ยม จากอัลบั้ม Bitter Sweet
ไนน์ เอ็นเตอร์เทน อวอร์ด 2009  รางวัลนักร้องชายแห่งปี จากอัลบั้ม Boyd-Pod Bittersweet
คมชัดลึก อวอร์ด ครั้งที่ 8 รางวัลศิลปินกลุ่มยอดเยี่ยม จากอัลบั้ม บอย-นภ
คมชัดลึก อวอร์ด ครั้งที่ 8 รางวัลเพลงยอดเยี่ยม จากเพลง ชีวิตผิดเลน
รางวัลหน้าเด็ก - Singha Corporation Presents THE BOYdKO AWARDS 2015
เพลงพิเศษ

ต้องกล้า คนหัวใจสิงห์ (กันยายน 2553) - จัดทำขึ้นเพื่อสร้างแรงบันดาลใจแก่คนในสังคมให้กล้าที่จะเอาชนะอุปสรรคสำคัญ คือ การชนะใจตนเอง
ความสุข (เมษายน 2556) - จังหวะจะเดิน
ปรับใจ (กรกฏาคม 2558) - จัดทำขึ้นเนื่องในโอกาสครบรอบ 20 ปีการสวรรคตของสมเด็จย่า
ความฝันอันสูงสุด (พฤศจิกายน 2559) - จัดทำขึ้นเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช
มองบนฟ้า (ตุลาคม 2560) - จัดทำขึ้นเพื่อจากหัวใจที่เต็มเปี่ยมด้วยรักและศรัทธาในพระมหากรุณาธิคุณที่ทรงมีต่อพสกนิกรชาวไทย
จะไม่ทิ้งกัน (มีนาคม 2563) - จัดทำขึ้นเพื่อเราขอส่งกำลังใจให้คนไทยทุกคน
ข้อมูลเพิ่มเติม

เพลงแรกที่บอยแต่งให้กับภรรยาคือเพลง "จะเก็บเธออยู่ในใจเสมอ"
เพลงแรกที่บอยแต่งให้กับลูกคนแรกคือเพลง "ดีใจ"
เพลงแรกที่บอยแต่งให้กับลูกคนที่สองคือเพลง "ฉันดีใจที่มีเธอ"
ชื่อที่ใช้ในการเขียนเพลงของบอย มี 8 ชื่อ คือ "BOYd Kosiyabong", "Cheewyn Kosiyabong", "Vacation", "Tuxido77", "Loveland, DJ Kicks", "Blue Hawaii" และ "BB Darling" ซึ่งนามแฝงส่วนมากใช้ในการแต่งเพลงของศิลปินค่ายโดโจ ซิตี้
แหล่งข้อมูลอื่น

บทสัมภาษณ์ บอย โกสิยพงษ์ เก็บถาวร 2009-01-25 ที่ เวย์แบ็กแมชชีน
ค่ายเพลงเลิฟอีส
เฟซทางการของบอย โกสิยพงษ์
เทอร์โบเกียร์

| --- | --- |

นักพัฒนา: Kevin Dangoor
ที่เก็บข้อมูล:  github.com/TurboGears/tg2  
ระบบปฏิบัติการ: ข้ามแพลตฟอร์ม
ประเภท: เฟรมเวิร์คพัฒนาโปรแกรมประยุกต์บนเว็บ
สัญญาอนุญาต: สัญญาอนุญาต MIT, สัญญาอนุญาต LGPL
เว็บไซต์: www.turbogears.org
เทอร์โบเกียร์ (อังกฤษ: TurboGears) เป็นเฟรมเวิร์กขนาดใหญ่ สำหรับพัฒนาโปรแกรมประยุกต์บนเว็บที่ใช้ภาษาไพทอน สร้างขึ้นโดยการนำเอาส่วนโปรแกรมที่พัฒนาเรียบร้อยแล้ว เช่น MochiKit SQLObject CherryPy และ Kid ประกอบกับโปรแกรมที่เขียนขึ้นมาสำหรับเทอร์โบเกียร์โดยเฉพาะมารวมกัน ทำให้ส่วนโปรแกรมต่าง ๆ ทำงานร่วมกันได้โดยง่าย
เทอร์โบเกียร์ออกแบบตามสถาปัตยกรรม Model-view-controller คล้ายกับ Struts และ Ruby on Rails เทอร์โบเกียร์ออกแบบมาเพื่อการสร้างโปรแกรมประยุกต์บนเว็บอย่างรวดเร็วในภาษาไพทอน
ส่วนประกอบ

SQLObject ทำหน้าที่เป็น Model - SQLObject เป็นส่วนหลังที่จัดการกับข้อมูลซึ่งสามารถ สร้างฐานข้อมูล หรือติดต่อกับฐานข้อมูลที่มีอยู่แล้วบนเครื่องแม่ข่ายฐานข้อมูล
Kid ทำหน้าที่เป็น View - Kid เป็นระบบส่วนหน้าซึ่งใช้หลักการสร้างแม่แบบสำหรับไฟล์ XHTML และ XML ซึ่งสามารถแทรกคำสั่งคล้ายภาษาไพทอนเข้าไปได้ในรูปแบบ XML
CherryPy ทำหน้าที่เป็น Controller - CherryPy เป็นมิดเดิลแวร์สำหรับโปรแกรมประยุกต์บนเว็บ ซึ่งสามารถทำให้การพัฒนาโปรแกรมประยุกต์ทำได้ โดยการสร้างตัวจัดการเหตุการณ์ที่ส่งคืนข้อมูลให้กับระบบแม่แบบ (ในกรณีของเทอร์โบเกียร์) ตัวจัดการเหตุการณ์นี้สามารถรับข้อมูลในรูปแบบ JSON ซึ่งมักถูกใช้บ่อยในการใช้เทคนิค AJAX CherryPy สามารถเป็นแม่ข่ายเว็บหรือทำงานร่วมกับแม่ข่ายเว็บอื่นที่เข้ากันได้กับสิ่งแวดล้อม WSGI (รวมถึง Apache2 ด้วย)
MochiKit เป็นตัวเลือกในเทอร์โบเกียร์ - MochiKit เป็นคลังโปรแกรมภาษาจาวาสคริปต์ สำหรับเขียนโปรแกรมภาษาจาวาสคริปต์ ในรูปแบบที่คล้ายภาษาไพทอน MochiKit มักใช้เพื่อช่วยในการใช้เทคนิค AJAX เนื่องจาก MochiKit มีลักษณะเด่นซึ่งช่วยให้ใช้เทคนิค AJAX ง่ายขึ้น
แหล่งข้อมูลอื่น

เว็บไซต์อย่างเป็นทางการ
| ด ค กโปรแกรมประยุกต์บนเว็บ |
| --- | --- |
 เปรียบเทียบ 
ซีพลัสพลัส:  CppCMS  Wt 
CLI:  เอเอสพีดอตเน็ต Core  เอแจ็กซ์  Dynamic Data  MVC  Razor  Web Forms  DNN  BFC  MonoRail  OpenRasta  Umbraco 
ColdFusion:  CFWheels  ColdBox Platform  ColdSpring  Fusebox  Mach-II  Model-Glue 
Common Lisp:  Caveman2  CL-HTTP  UnCommon Web  Weblocks 
D:  Vibe.d 
Haskell:  Happstack  Yesod  Snap 
Java:  AppFuse  Flexive  Grails  GWT  ICEfaces  ItsNat  JavaServer Faces  JHipster  Jspx  JWt  OpenXava  Play  Reasonable Server Faces  Remote Application Platform  RIFE  Seam  Spring  Stripes  Struts  Tapestry  Vaadin  Vert.x  WebWork  Wicket  WaveMaker  ZK 
จาวาสคริปต์:  Ample SDK  Angular/AngularJS  Backbone.js  Chaplin.js  Closure  Dojo Toolkit  Ember.js  Ext JS  เจเควียรี  Meteor  MooTools  โหนดเจเอส  Prototype  React  Rico  script.aculo.us  Sencha Touch  SproutCore  Wakanda 
เพิร์ล:  Catalyst  Dancer  Mason  Maypole  Mojolicious  WebGUI 
พีเอชพี:  เค้กพีเอชพี  โค้ดอิกไนเทอร์  Fat-Free  FuelPHP  Gyroscope  Horde  Kohana  Laravel  Lithium  Midgard  MODX  Nette  Phalcon  PRADO  Qcodo  Silex  SilverStripe  Symfony  TYPO3  Xaraya  XOOPS  Yii  Zend Framework 
ไพทอน:  BlueBream  CherryPy  Django  Flask  Grok  Nevow  Pyjs  Pylons  Pyramid  Quixote  TACTIC  Tornado  เทอร์โบเกียร์  web2py  Webware  Zope 2 
Ruby:  Camping  Merb  Padrino  รูบีออนเรลส์  Sinatra 
Scala:  Lift  Play  Scalatra 
สมอลล์ทอล์ก:  AIDA/Web  Seaside 
ภาษาอื่น ๆ:  Application Express (พีแอล/เอสคิวแอล)  Grails (Groovy)  Kepler (Lua)  OpenACS (Tcl)  SproutCore (JavaScript-Ruby)  Yaws (Erlang)
จักรพรรดินีเซี่ยวจิ้งเฉิง

| สมเด็จพระจักรพรรดินีเสี้ยวจิ้งเฉิง |
| --- | --- |
พระพันปีหลวง

พระพันปีหลวง
ดำรงพระยศ: 13 – 21  สิงหาคม 1855
ก่อนหน้า: สมเด็จพระพันปีหลวงกงซือ
ถัดไป: สมเด็จพระพันปีหลวงฉืออัน สมเด็จพระพันปีหลวงฉือสี

พระราชสมภพ: 19 มิถุนายน 1812
สวรรคต: 21 สิงหาคม 1855 (รวมพระชันษา43 ปี) พระราชวังต้องห้าม ปักกิ่ง   มหาจักรวรรดิชิง
คู่อภิเษก: สมเด็จพระจักรพรรดิเต้ากวง
ศาสนา: พุทธศาสนา
จักรพรรดินีเซี่ยวจิ้งเฉิง(จีน: 孝静成皇后; พินอิน:Xiaojingcheng )  (19 มิถุนายน 1812 - 21 สิงหาคม 1855) เดิมเป็นพระมเหสี (หวงกุ้ยเฟย์)ในจักรพรรดิเต้ากวงแห่งราชวงศ์ชิง ต่อมาพระนางก็ได้รับเฉลิมพระราชอิสริยยศเป็น ฮองไทเฮา ในปี 1855 โดยจักรพรรดิเสียนเฟิง ก่อนพระนางจะสวรรคตเพียง 8 วัน
พระราชประวัติ

จักรพรรดินีเสี้ยวจิ้งเฉิง ประสูติในรัชสมัยของจักรพรรดิเจียชิ่ง เป็นบุตรีของนายฮังกียา (花良阿) เลขาธิการของชั้นสอง (员外郎) ในกระทรวงยุติธรรม ในราชสกุล เบอร์จิกิต จากมองโกล พระนางเสี้ยวจิงได้รับการคัดเลือกเข้าเป็นพระสนมของจักรพรรดิเต้ากวง และได้รับพระราชทานยศศักดิ์เป็นพระสนมจิง (静贵人) ในวันที่ 22 พฤศจิกายน 1826 ต่อมาให้กำเนิดเจ้าชายยี่กง (奕纲) พระราชโอรสพระองค์ที่สองในจักรพรรดิเต้ากวง พระนางได้รับการเลื่อนตำแหน่งเป็นจิงเฟย (静嫔)
ในเดือนธันวาคม 1835 พระนางเบอร์จิกิตได้เลื่อนยศเป็นจิงกุ้ยเฟย  (静贵妃) ในปี 1840 ก่อนการสรรคตของจักรพรรดิเต้ากวง พระนางก็รับการสถาปนาเป็นจิงหวงกุ้ยเฟย
เมื่อจักรพรรดิเต้ากวงเสด็จสวรรคตในปี ค.ศ. 1850 เจ้าชายอี้จู่ได้ขึ้นครองราชสมบัติเฉลิมพระนามเป็นจักรพรรดิเสียนเฟิง พระนางทรงได้รับการการเฉลิมพระนามเป็น คังฉินหวงกุ้ยไท่เฟยเนื่องจากหลังจากจักรพรรดินีเซี่ยวฉวนเฉิงเสด็จสิ้นพระชนม์ พระมเหสีจิงฮองกุ้ยเฟย ได้ทรงทำการอภิบาลองค์มกุฎราชกุมารและทำการดูแลพระราชวังฝ่ายใน ซึ่งที่จริงควรได้รับการสถาปนาเป็น สมเด็จพระพันปีหลวง  ซึ่งสร้างความไม่พอพระทัยแก่องค์ชายหกยิ่งนัก และในปี ค.ศ.1852 ทรงดูแลการคัดเลือกบุตรีขุนนางแมนจูที่จะเป็นพระสนมของจักรพรรดิเสียนเฟิง ในบรรดาที่ถูกเลือกฮองเฮาและพระสนม ต่อมามีบทบาทเป็นจักรพรรดินีเจินและพระสนมอี้
สมเด็จพระพันปีหลวงในจักรพรรดิเสียนเฟิง

ในเดือน สิงหาคม 1855 พระพันปีหลวงคังฉินทรงพระประชวรหนัก และด้วยแรงกดดันทางการเมืองจักรพรรดิเสียนเฟิงจึงทรงสถาปนาพระพันปีหลวงคังฉินขึ้นเป็น สมเด็จพระจักรพรรดินี พระพันปีหลวง ในวันที 13 สิงหาคม ค.ศ.1855 และอีกแปดวันต่อมาพระนางทรงสิ้นพระชนม์โดยพระศพของพระนางถูกฝังไว้ในสุสานหลวงติงหลิงและได้รับการสถาปนาเป็น สมเด็จพระจักรพรรดินีเสี้ยวจิง(孝静皇后) ซึ่งแตกต่างจากจักรพรรดินีองค์อื่นๆของจักรพรรดิเต้ากวงได้รับพระนามเพิ่มเติมต่อท้ายนามว่า เฉิง (成) ต่อมาในรัชสมัยจักรพรรดิถงจื้อองค์ชายหกได้เป็นที่ปรึกษาผู้สำเร็จราชการของยุวฮ่องเต้  จึงได้มีการเติมพระราชทินนานามต่อท้ายให้พระมารดาในสุสาน โดยการเติมคำว่า เฉิง (成) และสถาปนาพระนามเป็นเป็น "สมเด็จพระจักรพรรดินีเสี้ยวจิงเฉิง พระพันปีหลวง" ตามคำขอของเจ้าชายกงชินหวัง